ג'וזף א. מארי

ג'וזף אדוארד מאריי (באנגלית: Joseph Edward Murray;‏ 1 באפריל 1919 – 26 בנובמבר 2012) היה מנתח פלסטי אמריקאי שביצע את השתלת הכליה האנושית המוצלחת הראשונה בתאומים הזהים ריצ'רד ורונלד הריק ב-23 בדצמבר 1954. מורי חלק את פרס נובל לפיזיולוגיה או רפואה בשנת 1990 עם דונל תומאס "על עבודתם בשטח השתלות איברים ותאים". מאריי נולד לוויליאם א' ומרי (לבית דפסקוואל) מאריי, וגדל במילפורד, מסצ'וסטס. משפחתו היא ממוצא אירי ואיטלקי. בצעירותו הצטיין בכדורגל, הוקי קרח ובייסבול. בקולג' המעיט באימונים, ולמד פילוסופיה ואנגלית. מאריי קיבל תואר במדעי הרוח ב-1940. לאחר מכן למד בבית הספר לרפואה בהרווארד. לאחר שסיים את לימודיו ברפואה, מאריי החל את ההתמחות שלו בבריגהאם אנד וימנ'ס הוספיטל. במקביל, הוא התקבל לחיל הרפואה של צבא ארצות הברית. הוא שירת ביחידה לכירורגיה פלסטית בבית החולים הכללי ואלי פורג' שבפנסילבניה. יחידתו טיפלה באלפי חיילים שנפצעו בשדות הקרב במלחמת העולם השנייה, וניסתה לשחזר את גופם המעוות. לאחר שירותו הצבאי, סיים מאריי את התמחותו הכירורגית הכללית, והצטרף לצוות הכירורגי של בית החולים פיטר בנט בריגהם. לאחר מכן נסע לניו יורק כדי להתמחות בכירורגיה פלסטית בבתי החולים בניו יורק ובממוריאל, וחזר לבריהאם כחבר בצוות הכירורגי ב-1951. ב-23 בדצמבר 1954, מאריי ביצע את השתלת הכליה המוצלחת הראשונה בעולם בין תאומים בבריגהאם אנד וימנ'ס הוספיטל- ניתוח שנמשך חמש וחצי שעות. הוא נעזר בד"ר ג'יי הארטוול הריסון ורופאים ידועים אחרים. הנתרם חי שמונה שנים נוספות לאחר הניתוח. בשנים שלאחר מכן ביצע מאריי את האלוגרפט המוצלח הראשון. במהלך השנים שלאחר מכן, הפך מאריי למוביל בינלאומי בחקר הביולוגיה של ההשתלות. בשנות ה-60, מאריי פיתח עם מדענים נוספים את תרופת האזתיופרין הניתנת לאחר ההשתלה. כחבר סגל בבית הספר לרפואה בהרווארד, מאריי הכשיר רופאים מכל העולם בהשתלות, וביצע ניתוחים רבים במדינות מתפתחות. הוא גם שימש כמנתח פלסטי ראשי בבבית החולים לילדים בבוסטון בשנים 1972–1985, ופרש כפרופסור אמריטוס לכירורגיה ב-1986. מאריי נישא למורה בובי לינק ביוני 1945 ונולדו להם 6 ילדים: 3 בנים ו-3 בנות. בשנת 2001 פרסם מאריי את האוטוביוגרפיה שלו, Surgery Of The Soul: Reflections on a Curious Career. הוא הלך לעולמו ב-26 בנובמבר 2012, בגיל 93. הוא לקה באירוע מוחי בביתו בפרברי בוסטון בחג ההודיה ומת בבית החולים שבו ביצע את ניתוח השתלת האיברים הראשון. ג'וזף א. מארי, באתר פרס נובל (באנגלית) ג'וזף א. מארי, באתר "Find a Grave" (באנגלית) ג'וזף א. מארי, באתר פרס נובל (באנגלית) ג'וזף א. מארי, באתר אנציקלופדיה בריטניקה (באנגלית) Sleeman, Elizabeth (2003). The International Who's Who 2004. Routledge. ISBN 1-85743-217-7. Peter Morris (2013). "Joseph E. Murray (1919–2012)". Nature. 493 (164): 164. Bibcode:2013Natur.493..164M. doi:10.1038/493164a. PMID 23302851. Tullius, S. G. (2013). "Dr. Joseph E. Murray (1919–2012): A Life of Curiosity, Humanism, and Persistence". American Journal of Transplantation. 13 (1): 5–6. doi:10.1111/ajt.12076. PMID 23279678. Monaco, Anthony P. (2013-04-15). "Joseph Edward Murray, M.D., 1919–2012: Pioneering Transplant and Reconstructive Plastic Surgeon and Scientist, Nobel Laureate, Humanitarian—An Appreciation". Transplantation (באנגלית אמריקאית). 95 (7): 903–907. doi:10.1097/TP.0b013e3182895cf2. ISSN 0041-1337. PMID 23429736. "Joseph E. Murray, 93, performed first successful organ transplant". Boston Globe. "Joseph E. Murray · Plastic Surgery in Boston: Then and Now · OnView: Digital Collections & Exhibits". collections.countway.harvard.edu. נבדק ב-2022-02-09. Pai, Sanjay A. (2002). "Surgery of the Soul: Reflections on a Curious Career". BMJ. 324 (7340): 795. doi:10.1136/bmj.324.7340.795. PMC 1122735. "Dr. Joseph E. Murray, who performed first successful organ transplant, dies at 93". Boston.com. נבדק ב-27 בנובמבר 2012. {{cite web}}: (עזרה)